ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ኣብ ትግራይ ኮሮናቫይረስ ንምክልኻል ዘለው ሰናይ ተበግሶታትን ፈተናታቶምን 25 መጋቢት 2020 ምንጪ ስእሊ, Amhed/Gezaei መግለጺ ስእሊ, ኣብ ዝተፈላለያ ከተማታት ትግረዓይ፡ ብውልቀን ጉጅለን ዝንቀሳቐሱ መናእሰይን ሰብ ሞያ ኪነ ጥበብን ኣብ ዙርያ ኮሮናቫይረስ ግንዛበ ሕብረሰተብ ኣብ ምዕባይ ይነጥፉ ኣለው መናእሰይ ስነ-ጥበባውያን ከተማ ሽረ እንዳስላሰ፡ ሰብ ኣብ ዝበዝሖም ከባቢታት ምሕጻብ ኢድ ብምምሃርን መሕጸቢ ኢድ ዝኸውን ማይ ገዚኦም ብምቕራብን ግንዛበ ናይ ምዕባይ ስራሕቲ ይሰርሑ ኣለው። ሙዚቃ፡ ብቐሊሉ ኣብ እዝንን ልብን ዓብዪን ንኡሽቶን ዝሓድር ስርሓት ስለ ዝኾነ ድማ፡ 'ኮሮና' ዝብል መከላኸሊ መገዲታት ዝምዕድ ሓጺር መዝሙር ኣዳልዮም ዘርጊሖም። ስነ ጥበባዊ ገዛኢ ኣርኣያ፤ "ጽርየት ኣዶ ጥዕና እያ፤ ንሰላምታ'ውን ልቢ እዩ ዝዓቢ ኢና ንብል ዘለና" ይብል። እዚ ዓለም ኣንጸላሊዩዋ ዘሎ ጸገም ጥዕና ከቢድ ሓደጋ'ዩ ዝብል ኪነ ጥበባዊ ሚኪኤል ኣረጋይ ብወገኑ፡ "ድቃስ ዝህብ ኣይኮነን፤ ህዝቢ ኣስተውዒሉ፣ ነቒሑ ክገብሮ ዝግባእ ቅድመ ምድላው ንምዕባይ እዚ ስራሕ [ሙዚቃ] ሰሪሕና ኣለና። እዚ ሕማም ንምክልኻል ሕድ ሕድ ሰብ ኣብ ገዛን ደገን ዝገብሮ ነገር ጥንቃቐ ዝተመልኦ ክከውን ኣለዎ" ዝብል መልእኽቱ የሕልፍ። 'መንእሰያት ካብ ኮሮናቫይረስ ከምልጡ ኣይክእሉን' ትካል ጥዕና ዓለም ኮሮናቫይረስ ኣርባዕተ ኣባላት ሓንቲ ስድራ ቐቲሉ ኮሮናቫይረስ፡ መዓስኮን ለበዳ ኣብቂዑ ህይወት ናብ ንቡር ይምለስ ይኸውን?
